Meddelelse til brugere i Det Europæiske Fællesskab af kontrollerede stoffer, der er tilladt til væsentlige anvendelsesformål i Fællesskabet i 2002 i henhold til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget(1)

(2001/C 205/02)

(EØS-relevant tekst)

Denne meddelelse vedrører følgende stoffer:

- chlorfluorcarbon (CFC) 11, 12, 113, 114 og 115

- andre fuldt halogenerede chlorfluorcarboner

- tetrachlormethan

- haloner

- 1,1,1-trichlorethan

- hydrobromfluorcarboner (HBFC).

Denne meddelelse er rettet til virksomheder, som har til hensigt at:

1. anvende ovennævnte stoffer inden for Fællesskabet til fremstilling af dosisinhalatorer

2. anvende ovennævnte stoffer inden for Fællesskabet til fremstilling af kardiovaskulært kirurgisk udstyr, og

3. anskaffe ovennævnte stoffer til laboratorie- og analyseformål direkte fra en producent eller ved indførsel i Fællesskabet.

Kontrollerede stoffer til væsentlige anvendelsesformål kan fås fra produktion inden for Fællesskabet og om nødvendigt ved indførsel i Fællesskabet udefra.

Brugervirksomheder, der ønsker tilladelse til væsentlige anvendelsesformål i perioden fra 1. januar 2002 til 31. december 2002, må indsende en ansøgning til Kommissionen via siden http://europa.eu.int/comm/environment/ods/index.htm på Europa-webstedet. Ansøgning om CFC'er til dosisinhalatorer sker ved indsendelse af Excel-regnearket "FORM-MDI"; ved ansøgning vedrørende laboratorieformål indsendes enten et elektronisk regneark (Excel-regneark "FORM-Laboratory ODS") på webstedet eller blanketten i bilag I i udfyldt stand. Indsendelse af dokumenter via webstedet foretrækkes.

I afgørelse IV/25 fra parterne i Montreal-protokollen om stoffer, der nedbryder ozonlaget, er der fastlagt kriterier og en procedure til bestemmelse af "væsentlige anvendelsesformål", hvortil der fortsat kan tillades produktion og forbrug efter nedtrapning.

I overensstemmelse med afgørelse IV/25 fra parterne i Montreal-protokollen kræves det i artikel 3, stk. 1, i Europa-Parlamentets og Rådets forordning (EF) nr. 2037/2000 af 1. oktober 2000 om stoffer, der nedbryder ozonlaget, at der fastsættes mængder af ovennævnte kontrollerede stoffer, som kan tillades til væsentlige anvendelsesformål i Fællesskabet i 2002.

Afgørelse XI/14 fra parterne i Montreal-protokollen tillader den produktion og det forbrug, der er nødvendigt for at kunne dække behovet for CFC til væsentlige anvendelsesformål til dosisinhalatorer til behandling af astma og kroniske lungesygdomme og CFC 113 til overfladebehandling af kardiovaskulære kirurgiske materialer. Med hensyn til produktionen af dosisinhalatorer i Det Europæiske Fællesskab i 2002 er den mængde CFC 11, 12, 113 og 114, som parterne tillader, på 2785000 kg (to millioner syv hundrede femogfirs tusind kilogram).

I overensstemmelse med afgørelse VI/9 fra parterne i Montreal-protokollen bør renhedsgraden af kontrollerede stoffer til laboratorieformål være på mindst 99,0 % for 1,1,1-trichlorethan og 99,5 % for CFC'er og tetrachlormethan.

Den procedure for tildeling af kvoter af kontrollerede stoffer til ovennævnte væsentlige anvendelser, der er fastsat ved forordning (EF) nr. 2037/2000 og (EF) nr. 2038/2000, er som følger:

1. For de stoffer, der er anført i begyndelsen af denne meddelelse, kan alle brugervirksomheder indgive ansøgning om væsentlige anvendelsesformål i dosisinhalatorer eller til laboratorieformål. For CFC'er til dosisinhalatorer skal ansøgeren indlevere de krævede oplysninger på et regneark; det findes på webstedet eller kan rekvireres hos Kommissionen. Til laboratorieformål skal ansøgeren indlevere de krævede oplysninger på et regneark - det findes på webstedet eller kan rekvireres hos Kommissionen - eller på blanketten i bilag I.

2. Interesserede må senest en måned efter offentliggørelsen af denne meddelelse indsende den krævede formular via webstedet eller indsende ansøgningen til: Sabine Cardinal Europa-Kommissionen Generaldirektoratet for Miljø

Afdeling ENV.E.1 - Klimaændringer

Rue de la Loi/Wetstraat 200 B - 1049 Bruxelles/Brussel.

Elektroniske formularer rekvireres hos Sabine Cardinal pr. telefax ((32-2) 299 87 64) eller pr. e-post (sabine.cardinal@cec.eu.int).

Der skal også indsendes en kopi af ansøgningen til medlemsstatens kompetente myndighed (jf. adresserne i bilag II).

3. Ansøgninger, der modtages inden for fristen i denne meddelelse, vil blive gennemgået af Kommissionen efter proceduren i artikel 18 i forordning (EF) nr. 2037/2000 om stoffer, der nedbryder ozonlaget.

4. På grundlag af ovennævnte procedure vil der ved en kommissionsbeslutning blive tildelt kvoter af kontrollerede stoffer til ansøgerne i Fællesskabet for 2002, hvortil der gives tilladelse til produktion og indførsel.

5. Kommissionen vil derpå udstede tilladelser til de pågældende brugere og meddele dem, hvilken brug de har tilladelse til, samt hvilke stoffer de har tilladelse til at bruge, og i hvilke mængder.

6. Brugere, der har fået tilladelse at anvende et kontrolleret stof i 2002 til et væsentligt anvendelsesformål, kan anmode en producent om at levere den godkendte mængde eller om nødvendigt ansøge Kommissionen om tilladelse til at indføre denne mængde. Producenten kan af den kompetente myndighed i den medlemsstat, hvor den pågældende produktion finder sted, få tilladelse til at producere den godkendte mængde af det kontrollerede stof. Den kompetente myndighed i medlemsstaten underretter forinden Kommissionen om tilladelser af denne art.

(1) EFT L 244 af 29.9.2000, s. 1. Forordningen er ændret ved forordning (EF) nr. 2038/2000 (EFT L 244 af 29.9.2000, s. 25) og forordning (EF) nr. 2039/2000 (EFT L 244 af 29.9.2000, s. 26).

BILAG I

ANSØGNING OM BRUG AF OZONNEDBRYDENDE STOFFER TIL LABORATORIFORMÅL

>PIC FILE= "C_2001205DA.000402.TIF">

>PIC FILE= "C_2001205DA.000501.TIF">

ALLEGATO II/ANEXO II/ANEXO II/ANNEX II/ANNEXE II/ANHANG II/BIJLAGE II/BILAG II/BILAGA II/LIITE II/ΠΑΡΑΡΤΗΜΑ II

ÖSTERREICH

Paul Krajnik Ministry of the Environment Chemical Department Stubenbastei 5 A - 1010 Wien

BELGIQUE/BELGIË

M./De heer Roland Marijnissen Ministère de la santé publique et de l'environnement/Ministerie van Volksgezondheid en Leefmilieu Département de l'environnement Boulevard Pacheco/Pachecolaan 19 - boîte/bus 7 B - 1010 Bruxelles/Brussel

DANMARK

Mikkel Aaman Sørensen Miljøstyrelsen (EPA) Strandgade 29 DK - 1401 København K

SUOMI/FINLAND

Eliisa Irpola Finnish Environment Institute Kesäkatu 6 FIN - 00121 Helsinki

FRANCE

Madame Laurence Musset Ministère de l'environnement

DRPR/BSPC

20, avenue de Ségur F - 75302 Paris 07 SP

DEUTSCHLAND

Heinrich W. Kraus Federal Ministry for the Environment Dept. JG 115 Bernkasteler Straße D - 53175 Bonn

ΕΛΛΑΔΑ

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens

IRELAND

Ms Nuala McLoughlin

Inspector (Environment)

Department of Environment and Local Government Custom House Dublin 1 Ireland

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma

LUXEMBOURG

M. Theo Weber Administration de l'environnement 1, rue Bender L - 1229 Luxembourg

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

ESPAÑA

Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n

4a planta - Despacho 4.60

E - 28071 Madrid

SVERIGE

Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm

NEDERLAND

Mevrouw ir. E.G. de Jeu Ministerie van Volkshuisvesting, Ruimtelijke Ordening en Milieubeheer Postbus 30945 2500 GX Den Haag Nederland

UNITED KINGDOM

Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2

Ashdown House

123 Victoria Street

London SW1E 6DE United Kingdom